Hvad betyder Bordeaux En Primeur?
Salget af de nye Bordeaux-vine sker ved, at de ret kort tid efter høsten sælges, mens vinen lagrer på slottene i Bordeaux. Dette kaldes Bordeaux En Primeur. Bordeaux En Primeur betyder altså dybest set bare, at man køber Bordeaux-vin i forsalg. Man betaler således på forhånd et par år inden frigivelsen. Til gengæld får man så typisk vinen til en lavere pris, end det vil være tilfældet ved frigivelsen. Derudover er man også mere sikker på, at vinen rent faktisk ikke er udsolgt.